**В КФН е получена информация за откриване на производство по ликвидация и отнемане на лиценз на застрахователното дружество**

**“AIGAION Insurance Company SA”**

В съответствие с чл. 624, ал. 2 от Кодекса за застраховането Комисията за финансов надзор уведомява всички заинтересовани лица, че с Решение № 261/1/23.2.2018 и с Решение № 261/2/23.2.2018 компетентният орган на Гърция (Bank of Greece):

- отнема лиценза на застрахователното дружество “**AIGAION Insurance Company SA**”;

- забранява свободното разпореждане с всички активи на дружеството;

- открива производство по ликвидация;

- назначава г-жа Evangelia Parisi, експерт-счетоводител, за ликвидатор.

През 2015 г. “**AIGAION Insurance Company SA**” е поискало иницииране на производство по ликвидация на дружеството, след което то е извършвало дейност съгласно преходния режим по Директива 2009/138/ЕО по отношение на съответствието с минималното капиталово изискване за платежоспособност (МКИ) и с капиталовото изискване за платежоспособност (КИП). Застрахователното дружество е успяло да изпълни изискването за покритие на МКИ, но не и изискването за покритие на КИП. На 15 февруари 2018 г. Съветът на директорите на дружеството е решил да преустанови опитите за осигуряване на покритие на КИП и е поискал отнемане на лиценз и откриване на производство по ликвидация.